בודהיזם בישראל

קורסנגהא עם אבי פאר: המנגנונים העמוקים שמנהלים אותנו-ההבנה הבודהיסטית
2025-05-05 20:00 - 22:30 (Asia/Jerusalem) | מפגש מקוון
מאי-יוני 2025
המנגנונים העמוקים שמנהלים אותנו-ההבנה הבודהיסטית
שמונה מפגשים שבועיים | החל מה-5.5.25, בימי שני, 20:00-22:30
קורס אונליין (באמצעות זום)
(4 מפגשי מאי: 5.5, 12.5, 19.5, 26.5 | 4 מפגשי יוני: 2.6, 9.6, 16.6, 23.6 )
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס מאי-יוני 2025:

בעוד שלעתים אנו רואים עצמנו כאדונים לחיינו, בחינה מדוקדקת מגלה שדפוסים מנטליים חבויים ומנגנונים אוטומטיים שולטים בחיינו , לעתים קרובות, ללא מודעותנו.
לכן, קורסנגהא זה, למרות שעלול להיתפש כתיאורטי , הוא- לאמיתו של דבר – הזמנה ללמידה ולשינוי:

להכיר את עצמנו לעומק דרך העדשה הבודהיסטית, לחקור את התודעה ואת דפוסיה, ולמצוא את האיזון שבין קבלה לשחרור.
להבחין במנגנונים שמנהלים אותנו, לחשוף את הדפוסים ששולטים בחיינו, ולבחון כיצד ניתן לעבוד עימם.
להשריש הבנה עמוקה שהתודעה אינה אויב אלא שותפה, שאיתה ניתן לעבוד לטובת שחרור והרמוניה אישית וחברתית.

ככל שיאפשר לנו הזמן, נעסוק בנושאים הבאים:

מנגנונים חבויים:

אנוסיה (Anusaya) – “נטיות מנטליות חבויות”
אסאווה (Asava) – “שיטפונות” או “קלקולים”

כיצד פועלת התודעה:

זרם התודעה (CITTA VITHI)
תודעת בהוואנגה (BHAVANGA CITTA)
תודעת המחסן (Alaya-vinjana)

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

האיכויות המיטיבות: שש הפָּארָמִיטוֹת ששה אימונים בשש איכויות שמלכתחילה טבועות בכולנו עם יובל אידו טל ואביגיל פן
2025-05-06 08:00 - 11:00 | מפגש מקוון
בקורס זה נלמד ונתאמן בדרך הבּוֹדְהִיסָטְּוָוה, בתבנית הבודהיסטית הקלאסית של טיפוח שש הפָּארָמִיטוֹת – השלמויות, ההשתלמויות או האיכויות המיטיבות.
בשונה מדרכים אחרות בהן ניתן להתאמן באיכויות אלה, במהלך הקורס נתאמן בהן בדרך השמיטה. כלומר, מתוך ההבנה שכל שש האיכויות מלכתחילה טבועות בכל אחד מאתנו, נבקש להסיר את המכשולים מדרכן ולהניח להן להביא את עצמן לכדי ביטוי ממשי ומוחשי, גם בזמני האימון והלימוד המשותפים שלנו, וגם בפרקי הזמן שבין שיעור לשיעור.

להלן שש האיכויות בהן נתאמן:

דָאנָה פָּארָמִיטָא: רוחב לב, נדיבות, נתינה
שִילָה פָּארָמִיטָא: מוסר, אתיקה, אחריות
קְשָאנְטִי פָּארָמִיטָא: סבלנות, סיבולת, קבלה
וִירְיָא פָּארָמִיטָא: אנרגיית עשייה, יצירתיות, חיוּת
דְהִיָאנָה פָּארָמִיטָא: מדיטציה, קשב, מאמץ וריכוז
פְּרָגְ’נְיָא פָּארָמִיטָא: חוכמה, ראייה

כל השאר זוטות.

מבוא לבודהיזם ​ עם אביגיל פן
2025-05-09 09:00 - 12:00 | היברידי, בית רייזל, כפר סבא
הבודהיזם היא תורת חיים בת 2,500 שנה, שלמרות עתיקותה וריחוקה הגיאוגרפי רלוונטית ועכשווית להפתיע גם לנו בישראל ובמערב.
לאורך אלפי שנים ניסו בני האדם להשיג ביטחון, רווחה, שייכות ומשמעות. השאיפה לחיות חיים מאושרים עיצבה דרכים מגוונות להתמודד עם אתגרי החיים ולהתגבר עליהם. דרכים אלה הפכו להרגלים תודעתיים מושרשים היטב, שלא תמיד משרתים אותנו נאמנה. השתוקקות, שנאה ובורות מפעילים אותנו במגוון דרכים ויוצרים סבל לנו ולאחרים סביבנו. אכפתיות וחוכמה תומכים ברווחה שלנו ושל אחרים.
בסדרת המפגשים נכיר את יסודות המחשבה, התובנות והתרגול הבודהיסטי, ונלמד דרכים מעשיות ושיטתיות לזהות את כבלי התודעה ולשחרר אותם בהדרגה.
הקורס משלב הרצאות פרונטליות, שיתופים ושאלות ומדיטציה מונחית.
בין הנושאים:

סיפור חיי הבודהה, הלימוד על הסבל, הגורמים לסבל והדרך לשחרור מסבל.
אי-נחת, השתנות והתהוות גומלין.
סבל הכרחי וסבל שאינו הכרחי, למה אנחנו נצמדים ומה משחרר אותנו?
חמשת המכשולים: הרגלים תודעתיים המקשים עלינו לממש את כוונותינו
ריקות, חמלה והתרגום שלהן לפעולה מיטיבה
כיצד לטפח אהבה וקבלה עמוקה לעצמנו ולאחרים

ההבנה הבודהיסטית הבסיסית היא שאת רוב רובו של הסבל בחיינו מחוללת התודעה, והדרכים לאימון התודעה לשם השתחררות מכבליה יעמדו במרכז המבוא.

מבוא לבודהיזם ​ עם אביגיל פן
2025-05-09 09:00 - 12:00 | בית רייזל וזום, כפר סבא

בהוואצ'אקרה' (גלגל החיים) – קורס סופ"ש עם דוד גורדון ויעל שלו
2025-05-09 09:00 - 17:00 | כפר גליקסון
‘בהוואצ’אקרה’ (גלגל החיים) היא אחת מיצירת האומנות הבודהיסטית הראשונות שהבודהה עצמו הגה ועיצב. ייצוג סמלי זה מביא את עיקרי הלימוד של הבודהה ומתאר את הקיום המעגלי של לידה, מוות ולידה-מחדש.
במרכזו של איור זה נמצא הלימוד על “12 החוליות של ההתהוות התלויה” שמסביר את המקורות והגורמים להתהוות הדפוסים המנטליים ואופניי הפעולה שכובלים אותנו במעגלי הסבל של סמסרה, ואת האפשרות להיחלץ מהם ולהשיג שחרור וחופש מוחלט מכל התפיסות השגויות והרגשות המטרידים (נירוונה).
במהלך הקורס נחקור את הסמלים ביצירת אומנות זו ונעמיק את הלימוד והמדיטציה על עיקרי תורתו של הבודהה כפי שהוא לימד והסביר אותה במילותיו בסוטרות רלוונטיות. וכמו כן, נהרהר ונבחן את האופנים שבהם הלימוד בא לידי ביטוי בחיינו האישיים כיום.
כדי לייצר תנאים תומכים בלימוד והתרגול, הקורס יתקיים ברובו בשתיקה.
בגלל אופי הלימוד המדורג המשתתפים מתבקשים להשתתף בשני ימי הקורס במלואם.
לא תהיה אפשרות לחזור על עיקרי הלימוד בתחילת היום השני.
​

בהוואצ'אקרה' (גלגל החיים) – קורס סופ"ש עם דוד גורדון ויעל שלו
2025-05-09 09:00 - 17:00 | קיבוץ כפר גליקסון
בהוואצ’אקרה’ (גלגל החיים)
קורס סופ”ש (ללא לינה) בהנחיית דוד גורדון ויעל שלו
הקורס יתקיים בשישי-שבת, 9-10/5/2025, בקיבוץ כפר גליקסון
‘בהוואצ’אקרה’ (גלגל החיים) היא אחת מיצירת האומנות הבודהיסטית הראשונות שהבודהה עצמו הגה ועיצב. ייצוג סמלי זה מביא את עיקרי הלימוד של הבודהה ומתאר את הקיום המעגלי של לידה, מוות ולידה-מחדש.
במרכזו של איור זה נמצא הלימוד על “12 החוליות של ההתהוות התלויה” שמסביר את המקורות והגורמים להתהוות הדפוסים המנטליים ואופניי הפעולה שכובלים אותנו במעגלי הסבל של סמסרה, ואת האפשרות להיחלץ מהם ולהשיג שחרור וחופש מוחלט מכל התפיסות השגויות והרגשות המטרידים (נירוונה).
במהלך הקורס נחקור את הסמלים ביצירת אומנות זו ונעמיק את הלימוד והמדיטציה על עיקרי תורתו של הבודהה כפי שהוא לימד והסביר אותה במילותיו בסוטרות רלוונטיות. וכמו כן, נהרהר ונבחן את האופנים שבהם הלימוד בא לידי ביטוי בחיינו האישיים כיום.
כדי לייצר תנאים תומכים בלימוד והתרגול, הקורס יתקיים ברובו בשתיקה.
בגלל אופי הלימוד המדורג המשתתפים מתבקשים להשתתף בשני ימי הקורס במלואם.
לא תהיה אפשרות לחזור על עיקרי הלימוד בתחילת היום השני.
​

מילות הבודהא-קורס העמקה בתרגול דרך לימוד דרשות מהקאנון הפאלי בהנחיית מולי גלזר בתל אביב
2025-05-14 18:00 - 20:30 | בית הסנגהה, תל אביב, תל אביב
הבודהה, זה שהתעורר, השאיר אחריו לימוד עשיר וכלים תרגוליים שנועדו לאפשר לנו חקירה פנימית עמוקה וטיפוח איכויות טובות הבאות לידי ביטוי בכל האספקטים של חיינו. החזון הוא מימוש הפוטנציאל של כל אחד ואחת מאיתנו לחיים של שלווה פנימית עמוקה ושחרור התודעה ממה שכובל ומכביד.
בקורס זה נתמקד בעיון ולימוד טקסטים מן ההקאנון הפאלי ב 10 נושאים לפי החלוקה של ביקהו בודהי בספרו In the Buddha’s Words

המצב הקיומי האנושי
הבודהא
כיצד לגשת ללימוד ותרגול הדהרמה
השגת אושר ורווחה בחיינו
יצירת תנאים ללידה טובה בעתיד
העמקת נקודת המבט על העולם
הנתיב לשחרור
כיצד לעבוד עם התודעה
הופעתה של חוכמה עמוקה ומשחררת
רמות ומישורים של התעוררות

מטרת הקריאה והלימוד היא לחקור ולהבין כיצד המילים העתיקות של הבודהא לתלמידו ולתלמידותיו יכולים להזין את התרגול המדיטטיבי ואת היישום של תורת הדהרמה בחיי היומיום.
תוך כדי כך גם נבלה יחד תקופה של כחודשיים כקבוצה מתרגלת ולומדת ונהנה מהתמיכה.
כל מפגש יכלול תרגול מדיטציה, קריאת טקסט, דיון.

אין צורך לרכוש את הספר על מנת להשתתף בקורס , אבל זהו ספר שמאוד טוב שיהיה לכל מתרגל ומתרגלת בספרייתו וניתן לרכוש את הספר למשל כאן
https://wisdomexperience.org/product/buddhas-words/

ריטריט זן קוראני YMJJ
2025-05-15 12:00 - 16:00 | נאות סמדר, נאות סמדר, נאות סמדר
ממסורת בית הספר הבינלאומי Kwan Um School of Zen
הריטריט מתקיים בקיבוץ נאות סמדר, בבית הארחה

לזן בודהיזם הקוריאני מסורת עשירה ומרתקת שהייתה נגישה מאות שנים לנזירים בלבד. בתחילת שנות השבעים נדד זן מאסטר מפורסם מהמזרח למערב והתאים את הזן הקוריאני התוסס לחיים המערביים. זן מאסטר סונג סואן ייסד את בית הספר לזן “קואן אום”, ארגון עולמי שמטרתו להנגיש את דרך החיים של הזן לחיי היום יום המערביים
אחת הדרכים המומלצות ללמוד את דרך הזן באופן ישיר ואותנטי, היא באמצעות סדנת ה- “יונג מאנג ג’ונג ג’ין”, בתרגום חופשי מקוראנית: לזנק כנמר בישיבת מדיטציה, סדנת מדיטציה אינטנסיבית בת שלושה ימים, פתוחה לקהל הרחב, המעניקה למשתתף חווית זן משמעותית לכל החיים
על פי הסגנון המסורתי של קוואן אום, הפעילות בסדנה משלבת הדרכה אישית ע”י המאסטר, לרבות פגישה אישית בין המורה לתלמיד, יחד עם השתלבות בסדר היום של הקבוצה המתרגלת. הפעילות בקבוצה היא בשתיקה וכוללת תרגול טכניקות מדיטציה שונות: ישיבה, הליכה, שירה, קידות ושלוש ארוחות מסורתיות ביום. סדר היום מובנה מראש וכולל השתתפות במטלות והפסקות למנוחה. בנוסף, מתקיימת שיחה פתוחה בין המאסטר והקבוצה בסגנון שאלות ותשובות.
פירוט חדרים ומחירים :
http://bit.ly/3QUQLB0

לו”ז אירועי הסדנה בקיבוץ נאות סמדר
יום חמישי 15/05/25

אנשים המגיעים ביום זה מתבקשים להגיע עד השעה 12:00
למתרגלים חדשים תתקיים שיחת מבוא.
תוגש ארוחה קלה
13:00 תחילת הריטריט
סדר היום המפורט יינתן בתחילת הריטריט

יום שישי 16/05/25

המשך ריטריט

יום שבת 17/05/25

16:00 סיום

————-
נשמח לראותכם!
לשאלות צרו קשר עם עודד 054-4327160
להרשמה >

סיפורים וסמלים מהדרשות המוקדמות - מתי ליבליך
2025-05-16 09:00 - 15:00 | מרכז הרוחני בנווה שלום, נווה שלום, נווה שלום
רבות מהדרשות הבודהיסטיות בפאלי נכתבו כסיפורים. יש בהן תיאורי זמן, מקום, דמויות ועוד.
בעוד שפעמים רבות אנחנו לומדים את המשמעות של הדרשה, הפעם במפגש נבחן עבודה עם הסמלים בסיפורים כתמיכה לתירגול שלנו.
נעזר בכמה מהסיפורים היפים בדרשות המוקדמות: הדרשה על האקרובט, הדרשה על מלכת היופי וכמה מהדרשות על הנזירות הערות.
המפגש ינוע בין תירגול שקט בישיבה והליכה לבין הירהור אקטיבי בסמלים מתוך הדרשות הללו וכיצד הם יכולים לסייע בנקודות תירגוליות הדורשות מאיתנו רגעי צלילות.
נלך בעקבותיה של המורה הבודהיסטית הבורמזית ד”ר רינה סירקר שאיתה למדה מתי, שהיתה מדגישה את החשיבות של הסיפורים השונים והחשיבות של חזרה עליהם כטכניקת לימוד ותירגול.

האיכויות המיטיבות: שש הפָּארָמִיטוֹת ששה אימונים בשש איכויות שמלכתחילה טבועות בכולנו עם יובל אידו טל ואביגיל פן
2025-05-20 08:00 - 11:00 | מפגש מקוון
בקורס זה נלמד ונתאמן בדרך הבּוֹדְהִיסָטְּוָוה, בתבנית הבודהיסטית הקלאסית של טיפוח שש הפָּארָמִיטוֹת – השלמויות, ההשתלמויות או האיכויות המיטיבות.
בשונה מדרכים אחרות בהן ניתן להתאמן באיכויות אלה, במהלך הקורס נתאמן בהן בדרך השמיטה. כלומר, מתוך ההבנה שכל שש האיכויות מלכתחילה טבועות בכל אחד מאתנו, נבקש להסיר את המכשולים מדרכן ולהניח להן להביא את עצמן לכדי ביטוי ממשי ומוחשי, גם בזמני האימון והלימוד המשותפים שלנו, וגם בפרקי הזמן שבין שיעור לשיעור.

להלן שש האיכויות בהן נתאמן:

דָאנָה פָּארָמִיטָא: רוחב לב, נדיבות, נתינה

יובשִילָה פָּארָמִיטָא: מוסר, אתיקה, אחריות

קְשָאנְטִי פָּארָמִיטָא: סבלנות, סיבולת, קבלה

וִירְיָא פָּארָמִיטָא: אנרגיית עשייה, יצירתיות, חיוּת

דְהִיָאנָה פָּארָמִיטָא: מדיטציה, קשב, מאמץ וריכוז

פְּרָגְ’נְיָא פָּארָמִיטָא: חוכמה, ראייה

המסע לכאן: הדרך כפולת השמונה
2025-06-04 17:00 - 19:00 | מקוון, מקוון, מקוון
*** *המסע לכאן: הדרך כפולת השמונה שהציע הבודהה****
מנחה: גיתית שריקי.
הנתיבים אותם הציע הבודהה מובילים לכאן – לרגע הזה המתהווה עכשיו בו אנו עומדות ועומדים בשיטפון ומנסות לנווט את דרכנו
שמונת הנתיבים מצביעים על אפשרות קיומה של רפסודה לחצות בה את השטפון. זו אינה רפסודה המגיעה מן המוכן. רק אנחנו יכולות לבנותה, ברגע הזה, באמצעות בחירה חוזרת ונשנית בהטיית תודעה ומעשה אל עבר חוכמה, איסוף והיווכחות, פעולה נכונה ואתיקה.
בקורס “המסע לכאן” נבקש ליצור מרחב תומך עבור מי שמבקשות ומבקשים לחקור ולהתנסות בנתיבים אלו בתוך החיים עצמם: בהתבגרות, בהורות, בהשתנות, בהזדקנות, בהתמודדות עם מחלה ומוות.
נשוב וניווכח באפשרות להטות עצמנו אל המיטיב, מבלי שתובטחנה לנו תוצאות, מלבד מעשה ההטייה. כל שיש לנו הם מעשינו ברגע זה. זוהי חכמת הדרך.
עלות: 960 ש”ח. אם אינכם יכולים לשלם סכום זה, תוכלו לשלם בהתאם ליכולתכם. אנא כתבו לנו למייל gitit11@gmail.com . לא תמנע השתתפות ממניעים כלכלים.
פתיחת הקורס מותנית במינימום משתתפים.
הקורס מוצע באירוח עמותת ‘חכמת ההזדקנות’, והוא פתוח לכל הגילאים.

מפגש מקוון בסדרת מפגשי שבילים רבים – דהרמה אחת: להרגיש בלי להכחיש – לחבק את הפחד
2025-06-06 10:00 - 12:30 | מפגש מקוון
משתתפים: לילה קמחי, טלי הלמן מור, מנו כץ, ד״ר ערן לייש
מנחים: אילן לוטנברג ואבי פאר
”… אל תרכיבו משקפיים
לא קודרות ולא שמחות
הסתכלו נא בעיניים
בעיניים פקוחות …”
(מתוך השיר ‘סיום’, אריק איינשטיין, מלים: נתן אלתרמן)
לא, זה לא פשוט לנו “להסתכל (בעיקר על עצמנו) בעיניים, בעיניים פקוחות” – כאשר אנו נמצאים בתקופה רוויית אי-ודאות ושינויים.
בתקופה כזו, רבים מאיתנו חווים (בעצמנו וסביבנו) רגשות מטרידים וגובי מחירים כמו אי-שקט, חששות, פחדים ותחושת בדידות ומחנק.
לכן, קשה לנו “לפתוח” (להרגיש באמת, מחשש להצפה) ואנו נוטים “לסגור” (להימנע ולהכחיש).
הדרך הבודהיסטית מצביעה על כך שדווקא תקופות מאתגרות כאלו הן “תומכות הדרך” ומהוות “חלון הזדמנויות”, שבו ניתן לפגוש את הפחד ואת אי הוודאות, ולהיעזר בהם ככלים רבי עוצמה להתמרת התודעה.
האם עלינו “להתגבר” על הפחד, או “לחבק” את הפחד, או “ללכת מעבר לפחד”?
במפגש זה נשמע על גישות ופרשנויות שונות להבנת המושג “פחד”, ועל הדרכים להיעזר בו ככלי להגשמת חופש, כפי שאלו מגיעים לידי ביטוי במסורות הבודהיסטיות השונות.

מטראומה לאבל ​ עם מאיה לאוב
2025-06-13 09:00 - 12:00 | בית רייזל, בית רייזל, כפר סבא
בקורס זה נשלב למידה תיאורטית, שיתוף אישי והתנסויות מעשיות, במטרה לתרגל התמרה של טראומה לאבל, תוך התבססות על תובנות מהבודהיזם ומהפסיכודרמה ומתיאוריות אבל מודרניות וילידיות.

במהלך הקורס נעמיק בהבנת ההבדלים בין טראומה לאבל: כיצד טראומה מרחיקה אותנו מעצמנו ומאחרים, בעוד שאבל מקרב; איך טראומה מנתקת אותנו מהמציאות, בעוד שאבל מעורר אותנו אליה. נחקור כיצד פחד המוות מזין טראומה, ואיך הסכמה להיפתח אל המוות ואל הפחד ממנו מאפשרת תהליך אבל בריא.

הקורס מיועד לאלה המבקשים להעמיק את הבנתם בנושאי אבל, טראומה ומוות, ולפתח כלים להתמודדות עם אובדן. נדון בנושאים כמו אבל כצורה של אהבה, ההשפעה של מנגנוני הגנה על תהליך האבל, ואבל כחוויה קהילתית. דרך שיחה, שיתוף והתנסות, נלמד כיצד להפוך את המוות והפחד ממנו למוכרים יותר, ובכך לאפשר תהליך אבל מיטיב ומשחרר.

להתעורר למוות, להתעורר לחיים - קורס העמקה אונליין, בהנחיית אילן לוטנברג
2025-06-15 18:00 - 20:00 | מפגש מקוון
הימים האלה מציבים בפנינו מראה חדה שחושפת בבהירות מטלטלת תבניות מציאות שנצרבו בנו, במיוחד בהקשר של חיים ומוות. אנו חיים בחברה שבמידה רבה מטפחת את הכחשת המוות. חברה שסוגדת לעלומים נצחיים, לחזות צעירה, להתעלמות ממגבלות הגיל. אנחנו מרחיקים מעלינו את החולים ואת הזקנים. אנחנו מתחמקים מהצורך להיערך לקראת העובדה הוודאית היחידה בחיים שמהותם היא תהליך מתמיד של שינוי. ועם זאת, איך נוכל להתעלם מכך שהגוף שלנו הוא בר-חלוף? שהזדקנות, מחלה ומוות הינם בלתי נמנעים, אינם נפרדים מהחיים, ומשמעותם היא עובדת היותנו אנושיים? איך נוכל להתעלם מכך שהמוות ידוע, אך העיתוי והאופן שבו הוא יגיע אינם ידועים?
הגישה הבודהיסטית מציעה לנו להפוך את הסדר המדומה שאנו בונים לנו על כנו, וללמוד להתייחס באופן שונה אל ההזדקנות, המחלה והמוות – לא כאל תאונה מכאיבה או אויב לחיים, אלא כאל אימון לחיים ערים יותר, חופשיים ומשוחררים מפחד המוות.
במהלך הקורס נעסוק במשמעויות הרבות של הנושא הזה, ונחקור בהם ביחד, בכנות, באומץ ובלב פתוח. בנוסף לשיחות ולתרגול הפעיל – במפגשים עצמם ובמהלך השבוע – חומרי הלמידה והחקירה שהמשתתפים יביאו איתם לקבוצה, יהיו הקרקע שעליה נצעד במסענו המשותף.
נושאי הקורס מאתגרים ואינם קלים בהכרח להבנה, אך אנו נעשה את דרכנו במתינות, ברכות ובעדינות, מתוך הקשבה עמוקה לרחשי הלב ולמידת ההיענות לאופק הרחב שמציעה הדרך הבודהיסטית.
– תפיסת ה”אני” וההזדהות עם הגוף
– שלושת מאפייני המציאות כשערים להתעוררות
– בין כאב לסבל
– מחלה כנקודת מפנה
– העוצמה שבהשלמה
– ויתור, התפייסות ופרידה
– להיות אי לעצמנו
– חוכמה וחמלה כתובנות משחררות

קבלה רדיקלית ​ עם ד״ר אסף סטי אל בר
2025-06-16 10:00 - 13:00 | בית רייזל + זום, כפר סבא
“התהליך של להפוך למי שתהייה,
תחילתו בקבלה מוחלטת של מי שאתה כעת”

(הנפולה גונראטאנה)אסף

“כאשר אנו נעשים נוכחים בהווה… אנחנו מגלים אמת מדהימה: החיים הרוחניים רובם ככולם, הם קבלה עצמית. ההשלמה עם שירת חיינו מאפשרת לנו להתחיל ליצור זהות עמוקה וגדולה, זהות בה יכול לבנו להכיל הכל בתוך מרחב של חמלה חסרת גבולות”

(ג’ק קורנפילד, ‘דרך הלב’)

הדרך הבודהיסטית מציבה שאיפות יומרניות דוגמאת הנירוואנה- המתוארת כפסגה של התפתחות אנושית. מאידך, היא קוראת להרפיה, למאמץ ללא מאמץ, לקבלה.

כיצד יכולה השאיפה להתעוררות לדור בכפיפה אחת עם חמלה עצמית עצומה?

התשובה הבודהיסטית נעה על מספר מישורים: מחד נוכחת האמונה העזה ברוח האנושית, בשאיפה של התודעה להתפתח ולצמוח. שיפוטיות וביקורת עצמית עשויים לתמוך בהתפתחות עד רמה מסויימת. התפתחות נכונה, ודאי כזו שכוללת שלווה פנימית ואהבה, כרוכה בהרפיה משיפוטיות ומתן אמון בשאיפה לצמוח ולגדול כל עוד מאפשרים זאת.
תשובה נוספת מבהירה כי הויתור על ביקורת ושיפוטיות אין פירושו ויתור על נחישות, על מאמץ או על יכולת הבחנה. מאמץ נחוש ועקבי שמסרב להיגרר לאלימות פנימית. כמו אמא טובה שמלמדת את ילדה משימה מורכבת בפעם הראשונה, ישנה יציבות עצומה ואהבה עצומה, ללא כעס, תסכול או שיפוטיות.

בקורס זה נלמד ונתרגל קבלה רדיקלית בפרספקטיבה בודהיסטית, נתאמן במדיטציית ויפאסנה/ מיינדפולנס ובמדיטציות של איכויות הלב.

מדיטציה: מההתחלה ​ עם יובל אידו טל
2025-06-27 09:00 - 11:00 | מפגש מקוון
ישנם שערים רבים דרכם אפשר להיכנס למחוזות החכמה הבודהיסטית. אחד המעניינים והאפקטיביים שבהם הוא שער האימון והמדיטציה.

עוצרים לרגע.
נושמים עמוק.
בודקים מה שלומנו.

מתקינים את הגוף ואת הנפש, לא מתוח מידי לא רפוי מידי, מתאמנים בתשומת לב בהירה ואכפתית, ובחיבור כל פעם מחדש לכוונת לבנו העמוקה. מזכירים לעצמנו שוב ושוב את הכוונה שכל מה שנבחין בו, בתוכנו ומחוצה לנו, ישמש להעמקה של הבנה וחמלה ביחס לטבע האנושי, ושאין בכוונתנו להשתמש בו נגד עצמנו או נגד אחרים. מסיימים את התרגול בהודיה לעצמנו ובשאיפה להיטיב עם עצמנו ועם הכלל.
קורס קצר זה נועד למי שמבקשים להתחיל לצעוד בנתיבי האימון המדיטטיבי, ולאלה המבקשות להיזכר מחדש ביסודות התרגול, ובקשר שבין האימון במדיטציה כפעולה נפרדת, לבין מדיטציה כהלוך נפש יומיומי, שיכול ללוות את כל פעולותינו. בקורס נתמוך בכוונה שלנו להטמיע את איכויות התרגול המבורכות ביומיום

חרדה, דאגה ואורחים אחרים אימון ועיון בחמשת המכשולים עם יובל אידו טל
2025-06-30 09:00 - 11:00 | מפגש מקוון
בבודהיזם מונים חמישה סוגים של מכשולים-אורחים שנוהגים לבקר בתודעתו של אדם והם: השתוקקות, כעס, אי-שקט, קהות, ספקנות (ספקנתנות).

בעולם המודרני, יהיו מוכרים החמישה האלה בעיקר תחת כותרת אחרת שמתארת תמהילים שונים של החמישה או של חלקם וידועה בשם ״חרדה״.

בימים טרופים אלה, עם האירועים המיוחדים שצבעו את התקופה האחרונה בצבעים קודרים במיוחד, נראה שהמפגש עם חמשת המכשולים תכוף מאי פעם. ואולם, יופיים של התהליכים הבודהיסטיים טמון לעתים קרובות בפשטותם התבניתית. ולפיכך, אם הצלחנו להבין את העקרון שמאפשר לנו לפרק חרדה בבואה, ולהמעיט מכוחה לפעמים אפילו עד כדי התפוגגותה, אזי כמות האתגרים שניצבים מולנו, רבים ככל שיהיו, כבר פחות מאיימת, והופכת לענין פתיר.

חרדה אינה מצב קיומי שאיתו נידונו פשוט לחיות כמו שהוא. יש הרבה מה לעשות כדי להקל, לרפא ולפעמים אף לפתור את רוב רובם של אירועי החרדה הקיומיים.

בקורס זה נלמד ונתאמן כדי להתמודד טוב יותר עם חרדות חיינו, בין אם הן קשורות לסוגיות הייחודיות לתקופה זו ובין אם מדובר בעניני חיים כלליים יותר.

אפשר לקבל קצת שקט?! קורס בכפר סבא עם איתי ארצי
2025-07-02 17:00 - 20:00 | בית רייזל, בית רייזל, כפר סבא
שישה מפגשים בימי רביעי, החל מה-02/07/25, בין השעות 17:00-20:00, בבית רייזל, כפר-סבא
אנחנו חיים בתוך מציאות שמרעישה בכל רגע – רשתות חברתיות, טלפונים, חדשות, צפצופים והתראות – כולם מושכים את תשומת הלב שלנו שוב ושוב מהשקט המיוחל.
אפילו כשהסביבה שקטה, לא תמיד קל לנו להיות בשקט בתוך עצמנו.
המחשבות רצות, הדאגות מציפות, והכמיהה לנוח בעצמה כבר מעייפת.
אנחנו מרגישים שאנחנו “צריכים חופש”, אבל גם כשהוא מגיע – אנחנו מוצאים את עצמנו עם אותו הרעש, רק בסביבה אחרת.
אבל אם נסכים לרגע לבחון אותו, נוכל אולי לראות שהרעש שבתודעה הוא לא אויב שצריך להילחם בו – אלא קול שראוי להקשיב לו. לפעמים, דווקא כשאנחנו מפסיקים לנסות להשתיק אותו – אנחנו יכולים להתחיל להכיר אותו באמת, ולהתחבר למה שנמצא מתחתיו.
הדרך לשלווה, אינה בניסיון להשתיק את הרעש, אלא בהתיידדות עמו ובהקניית הרגלי תודעה אלטרנטיביים.
הקורס יתמקד בנושאים הבאים:

זיהוי הרעש – המקורות החברתיים, התרבותיים, האישיים והפסיכולוגיים שמייצרים את הרעש הבלתי פוסק בתודעה שלנו.
ויתור על המלחמה בתודעה – מתוך הבנה, הסכמה וחמלה לעצמי.
עבודה על שריר תשומת הלב – אימון התודעה לשים לב לעומס התודעתי – לזהות אותו כשהוא קיים ולהכיר אותו באינטימיות.
סלילת ״כביש עוקף רעש״ – גיבוש הרגל תודעתי של תשומת לב לנשימות
תרגול מיומנות הריכוז המדיטטיבי – השקטה וייצוב של התודעה מתוך חוויה

במפגשים נלמד, נתרגל מדיטציה ונקיים שיח משותף על המפגש שלנו עם נושאי הקורס.
סיכומי המפגשים, ההקלטות וחומרים משלימים יהיו זמינים לתלמידים דרך אפליקציה בנייד.

אפשר לקבל קצת שקט?! ​ עם איתי ארצי
2025-07-02 17:00 - 20:00 | בית רייזל + זום, כפר סבא
אנחנו חיים בתוך מציאות שמרעישה בכל רגע – רשתות חברתיות, טלפונים, חדשות, צפצופים והתראות – כולם מושכים את תשומת הלב שלנו שוב ושוב מהשקט המיוחל.

אפילו כשהסביבה שקטה, לא תמיד קל לנו להיות בשקט בתוך עצמנו.
המחשבות רצות, הדאגות מציפות, והכמיהה לנוח בעצמה כבר מעייפת.

אנחנו מרגישים שאנחנו “צריכים חופש”, אבל גם כשהוא מגיע – אנחנו מוצאים את עצמנו עם אותו הרעש, רק בסביבה אחרת.

אם נסכים לרגע לבחון אותו, נוכל אולי לראות שהרעש שבתודעה הוא לא אויב שצריך להילחם בו – אלא קול שראוי להקשיב לו. לפעמים, דווקא כשאנחנו מפסיקים לנסות להשתיק אותו – אנחנו יכולים להתחיל להכיר אותו באמת, ולהתחבר למה שנמצא מתחתיו.

הדרך לשלווה, אינה בניסיון להשתיק את הרעש, אלא בהתיידדות עמו ובהקניית הרגלי תודעה אלטרנטיביים.

הקורס יתמקד בנושאים הבאים:
זיהוי הרעש – המקורות החברתיים, התרבותיים, האישיים והפסיכולוגיים שמייצרים את הרעש הבלתי פוסק בתודעה שלנו.
ויתור על המלחמה בתודעה – מתוך הבנה, הסכמה וחמלה לעצמי.
עבודה על שריר תשומת הלב – אימון התודעה לשים לב לעומס התודעתי – לזהות אותו כשהוא קיים ולהכיר אותו באינטימיות.
סלילת ״כביש עוקף רעש״ – גיבוש הרגל תודעתי של תשומת לב לנשימות
תרגול מיומנות הריכוז המדיטטיבי – השקטה וייצוב של התודעה מתוך חוויה

במפגשים נלמד, נתרגל מדיטציה ונקיים שיח משותף על המפגש שלנו עם נושאי הקורס

ריטריט בנושא איכויות הלב - שימי לוי וסטיבן פולדר - בעלי/ות ניסיון קודם
2025-07-04 14:30 - 17:00 | עין דור, עין דור, עין דור
לב רחב – תודעה צלולה

בריטריט זה נלמד לשחרר את גבולות תודעת הלב, להרחיב ולפתח את היכולת הגדולה של הלב לעזור לנו להתחבר מחדש לעצמנו ולעולם. נתרגל קרבה , רכות התידדות וחמלה כלפי עצמנו וכלפי אחרים, איכויות הנחוצות כל כך בחיינו.
ימים של מרחב לחקור וחדד את חיי הרגש, האפשרות לנוע מכעס, עצבנות, אכזבה, עצב ופחד, לשמחה, התלהבות, אהבה וחמלה.
נקדיש את הימים הראשונים לפיתוח נוכחות, ובהירות תודעתית, ולאחר מכן נתרגל בטכניקה בודהיסטית מסורתית לפיתוח איכויות של מטה, חמלה ושמחה האיכויות הבילתי מדידות (ברהמה ויהרה).
הריטריט יוקדש לזהות את האפשרויות לחופש באמצעות שתי כנפיים – חוכמה וחמלה

קורסנגהא עם אבי פאר: איך לעבוד עם רגשות ספציפיים-ההבנה הבודהיסטית
2025-07-07 20:00 - 22:30 | מפגש מקוון
יולי-אוגוסט 2025
איך לעבוד עם רגשות ספציפיים-ההבנה הבודהיסטית
שמונה מפגשים שבועיים | החל מה-07.07.25, בימי שני, 20:00-22:30
קורס אונליין (באמצעות זום)
(4 מפגשי יולי: 7.7, 14.7, 21.7, 28.7 | 4 מפגשי אוגוסט: 4.8, 11.8, 18.8, 25.8 )
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס יולי-אוגוסט 2025:
הדרך הבודהיסטית מזמינה אותנו לעצור ולבדוק לעומק רגשות שונים -מה מקורם, מדוע הם עולים , וכיצד הם מתבטאים בחיינו- במערכות היחסים שלנו עם עצמנו ועם אחרים
בהבנה עמוקה עוד יותר, ישנה גם הצעה להביט על אופן ההתייחסות שלנו לכל רגש כזה, מה הרווחים והמחירים שאנו חווים עם עלייתם או דעיכתם.
בקורסנגהא זה נתחיל בהבנה כללית של רגשות בבודהיזם:

רגשות- מה זה בכלל
שלוש שיטות לעבודה עם רגשות מטרידים
דוקהא- לא מה שחשבנו

בנוסף, ככל שיאפשר לנו הזמן, נעסוק בחלק מהרגשות ומצבי התודעה הספציפיים מתוך הרשימה הבאה:

חוסר ערנות ואשליה
ויתור והסתגרות
מוסריות וחרטה
השתוקקות לסוגיה (הפנים הרבות של “לו יהי”)
הדחייה לסוגיה (הפנים הרבות של “לא יהי”)
שיפוטיות משווה, קנאה, קמצנות וצביעות
להיות נגד, להתעקש , לפקפק
אין לי כוח לכלום
הדרך מהיאחזות והיקשרות אל אי-היקשרות, התפכחות ושחרור
נדיבות, יציבות וגם דחיפות שלווה

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

ערב מבוא לזן מדיטציה בהוד השרון
2025-07-14 18:45 - 20:30 | DANA YOGA, ישורון 47, הוד השרון
אתם מוזמנים למפגש מבוא למדיטציית זן שיתקיים במרכז זן השרון.
ערב המבוא מיועד לחדשים ולוותיקים כאחד, ובמהלכו נעבור על דרכי המדיטציה אותן תוכלו לתרגל בקבוצה או בצורה פרטנית בביתכם.
מרכז הזן בהוד השרון הוא חלק מבית הספר הבינלאומי לזן – קואן אום, המונה למעלה ממאה מרכזים בכל העולם.
✽ ✾ ✿ ❀ ❁ ❃ ❊ ❋
למי המפגש מיועד?
המפגש מתאים לאלו אשר רוצים להתנסות לראשונה במדיטציית זן ומעוניינים להכניס תרגול מדיטציה לחייהם, ולמתרגלים עם ניסיון אשר עדיין לא התנסו במדיטציית זן ומעוניינים להרחיב את מנעד התרגול האישי שלהם.
✽ ✾ ✿ ❀ ❁ ❃ ❊ ❋
מהם עקרונות מדיטציית הזן?
– תרגול הזן מכוון אותנו לחוות את החיים כפי שהם כאן ועכשיו, ברגע הזה.
– להיוודע לטבע האמיתי שלנו ולפעול מתוך חמלה וחכמה.
– מדיטציית הזן מסייעת לשקט ושלווה פנימית.
אנו נתרגל את המדיטציה אשר נלמדת במעל 100 מרכזי קואן אום בעולם עפ”י המסורת של הזן הקוריאני.
✽ ✾ ✿ ❀ ❁ ❃ ❊ ❋
📍פרטי האירוע:
14 ליולי
מקום: מרכז הזן, רח’ ישורון 47, הוד השרון (כניסה דרך שער עץ עליו כתוב Dana Yoga)
שעות: 18:45–20:30
עלות סמלית: 30 ש”ח בלבד
– כדי להבטיח את מקומכם אנא הירשמו בקישור
https://www.meshulam.co.il/s/1c5941
לשאלות ופרטים נוספים ניתן ליצור קשר עם אביטל 0544317255
✽
** יינתן זמן לשאלות ותשובות
בכדי להרשם יש לשלם את דמי ההרשמה בקישור המצורף.
דמי ההרשמה אינם ניתנים להחזרה גם במקרה של ביטול.
הקישור לתשלום עבור המפגש
https://www.meshulam.co.il/s/1c5941
✽
את מפגש המבוא מנחים אביטל סבג ותום ורד – מורי דהרמה בבית הספר לזן ‘קואן אום’ בעלי ותק של למעלה מ17 שנים בתרגול מדיטציה.
לאחר המפגש תינתן האפשרות למשתתפים להצטרף לאחת מקבוצות הישיבה השבועיות של מרכז הזן 🙏
אתר בית הספר לזן הישראלי
תרגול מדיטציה בדרך הזן – קואן אום ישראל

נשמח לראותכם!

אפשר לקבל קצת שקט?! ​ עם איתי ארצי
2025-07-16 17:00 - 20:00 | בית רייזל + זום, כפר סבא
נחנו חיים בתוך מציאות שמרעישה בכל רגע – רשתות חברתיות, טלפונים, חדשות, צפצופים והתראות – כולם מושכים את תשומת הלב שלנו שוב ושוב מהשקט המיוחל.

אפילו כשהסביבה שקטה, לא תמיד קל לנו להיות בשקט בתוך עצמנו.
המחשבות רצות, הדאגות מציפות, והכמיהה לנוח בעצמה כבר מעייפת.

אנחנו מרגישים שאנחנו “צריכים חופש”, אבל גם כשהוא מגיע – אנחנו מוצאים את עצמנו עם אותו הרעש, רק בסביבה אחרת.

אם נסכים לרגע לבחון אותו, נוכל אולי לראות שהרעש שבתודעה הוא לא אויב שצריך להילחם בו – אלא קול שראוי להקשיב לו. לפעמים, דווקא כשאנחנו מפסיקים לנסות להשתיק אותו – אנחנו יכולים להתחיל להכיר אותו באמת, ולהתחבר למה שנמצא מתחתיו.

הדרך לשלווה, אינה בניסיון להשתיק את הרעש, אלא בהתיידדות עמו ובהקניית הרגלי תודעה אלטרנטיביים.

הקורס יתמקד בנושאים הבאים:
זיהוי הרעש – המקורות החברתיים, התרבותיים, האישיים והפסיכולוגיים שמייצרים את הרעש הבלתי פוסק בתודעה שלנו.
ויתור על המלחמה בתודעה – מתוך הבנה, הסכמה וחמלה לעצמי.
עבודה על שריר תשומת הלב – אימון התודעה לשים לב לעומס התודעתי – לזהות אותו כשהוא קיים ולהכיר אותו באינטימיות.
סלילת ״כביש עוקף רעש״ – גיבוש הרגל תודעתי של תשומת לב לנשימות
תרגול מיומנות הריכוז המדיטטיבי – השקטה וייצוב של התודעה מתוך חוויה

במפגשים נלמד, נתרגל מדיטציה ונקיים שיח משותף על המפגש שלנו עם נושאי הקורס.

גינת התודעה פסיכולוגיה בודהיסטית בהשראת מורה הזן תיך נאת האן עם חגית הרמון
2025-07-17 18:30 - 20:00 | מפגש מקוון
התודעה היא שדה
בו טמונים כול סוגי הזרעים.
שדה התודעה הזה יכול להיקרא
‘כול הזרעים’.“

זהו הבית הראשון מתוך טקסט בן חמישים בתים שכתב תיך נאת האן. באמצעות הטקסט הזה הוא ניסה לתמצת ולהנגיש את החקר הנפלא, המרתק והיקר מפז של התודעה על פי הבודהיזם, ועליהם, בין השאר, יתבסס הקורס.
הטקסט מתבסס על מסורת רבת שנים שהחלה במורים כוַסובנדו (מייסד אסכולת ויג’נפּטי-מַטְרַה), ומתוך הבנה שהעמקה כזו בטבע התודעה יכולה לעזור רבות למתרגלים ומתרגלות להבין את תודעתם ולהקל על סבל. כמו שאמר מורה הזן טונג צ’יו: “כשאנחנו מבינים כיצד פועלת תודעתנו, התרגול נעשה קל.”
תיך נאת האן אומר שהבנה היא החומר שממנו עשויים אהבה ורוחב לב. הבנה של מה? של סבלנו, של אושרנו, של תודעתנו (שאינה נפרדת מגופנו).

חקר התודעה הבודהיסטי מתווה דרך לריפוי ולשחרור מסבל. תרגול תשומת לב והבנה עמוקה של התודעה מאפשרים לטפל בתודעה ובגוף שלנו, לשמור עליהם ולהיטיב איתם.
ממש כשם שגנן מטפח את גינתו – כך אנו מטפחים, בעזרת התרגול, את שדה תודעתנו ומרפאים את חלקי התודעה שלנו הזקוקים לריפוי. וממש כמו גנן הנענה לטיבה המשתנה תמידית של גינתו – זוהי משימה לכול החיים.

להרשות לעצמנו לשמוח תרגול מודיטה: הכרת תודה ושמחה מפרגנת עם ענבל הללי בלס
2025-07-18 09:00 - 16:00 | מלון נווה שלום
ארבע איכויות הלב: אהבה ורצון טוב (מטה), חמלה, שמחה מפרגנת ואיזון נקראות “משכנים שמיימיים”, ובצדק.
כאשר התודעה שוכנת בהן, אלו איכויות אשר מאפשרות יציאה מתוך חוויית האני המצומצמת והנפרדת, אל חיבור עמוק וקרוב לעצמנו, לזולת ולחיים.
השמחה המפרגנת היא איכות יפהפייה שלא תמיד פשוט לטפח ולתרגל. נאמר שקל יותר לשהות בחמלה מאשר בשמחה מפרגנת. אולי באיזשהו מקום קל לנו יותר לפעמים להשתתף בצער מאשר להשתתף בשמחה.
אבל ככל שאנו מטפחים את המודיטה, את השמחה המפרגנת, אנו באים במגע עם אינספור סיבות להיות שמחים, וגם אנשים סביבנו הופכים בדרך כלל להיות שמחים יותר, כי מי לא אוהב שמסתכלים עליו בעיניים טובות, מעריכים אותו ומפרגנים לו?
השמחה המפרגנת והחמלה משלימות ומאזנות זו את זו. השמחה המפרגנת נותנת לנו כוחות להעז להיות במגע עם הקושי. החמלה מפגישה אותנו באומץ ובענווה עם האובדנים והצער ולא רק עם השמחות וההצלחות.
אם אנחנו רוצים לתמוך ברווחה, בריפוי ובצמיחה שלנו ושל אחרים סביבנו, כדאי לטפח את כל איכויות הלב.
כשאנשים חווים קושי, מחלה, כאב או סבל אחר, אם נשים דגש על הקושי בלבד, הרי שתפיסתנו תהיה מצמצמת, אולי אף תורגש כרחמים. עם זאת, כשרואים לצד הקושי גם את הכוחות ופוטנציאל הצמיחה האדיר – אפשר להתרחב, להעמיק שורשים ולצמוח.
ביום התרגול נלמד ונתרגל מדיטציות של הכרת תודה ושמחה מפרגנת. נטפח בתוכנו הכרה בתנאים התומכים בחיינו ובחייהם של אחרים, ונתאמן בשמחה. יום התרגול מתאים למתחילים ולמנוסים בתרגול.

שבת דהרמה על נונדרו עם ליאורה פרייס
2025-07-19 09:30 - 17:00 | כפר מונש
המסורת של הבודהיזם הטיבטי מזוהה עם מסורת הווג’ריאנה (נקראת גם טנטרָיאנה או מנטרָיאנה), והיא מתבססת הן על המהאיאנה והן על ההינאיאנה (התרוואדה). יש חשיבות רבה מאד באימון בשתי המסורות הראשונות לפני שנכנסים לדרך הוג’ריאנה.
כחלק בלתי נפרד מהמהאיאנה, המוטיבציה של הווג’ריאנה היא בודהיצ’יטה: השאיפה להגיע להארה על מנת להביא תועלת מרַבית לכל בעלי התודעה עד אחד. בדרך הווג’ריאנה “הפרי הוא הדרך”, כלומר אנחנו מתאמנים לחוות את טבענו האמיתי, את היותנו בודהה. דרך זו מיועדת למתרגלים שבראותם את סבלם הרב של כל היצורים, הם חשים שאינם יכולים לחכות עידנים רבים עד שיגיעו למצב בו יוכלו לעזור להם להשתחרר מסבלם. הם מרגישים צורך עז שהדבר יקרה מהר ככל האפשר. המייחד את הווג’ריאנה הוא היותה הדרך המהירה ביותר להשגת המטרה; נאמר שבדרך זו ניתן להגיע להארה בגלגול חיים אחד.
אך יש להגיע לתרגולים הללו עם רמת מוכנות מסוימת, כמו עיבוד השדה לפני הזריעה. יש לעשב את השדה, לדשן אותו ולחרוש אותו, פעולות שייצרו את התנאים האופטימליים לנביטת הזרעים ושגשוגם. כמובן שיהיה צורך מתמיד בטיפול בשדה ובזרעים גם לאחר הנביטה…
על מנת לתרגל דזוגצ’ן, מהאמודרה או מדהיאמקה, יש צורך בעבודה מכינה של התודעה. לבסס מחשבות שתייצבנה את השאיפה להקדיש את חיינו לתרגול הדהרמה, לטהר את התודעה מאינסוף מערפלים שדבקו בה באינספור גלגולי חיים, לצבור פוטנציאל זכות, וליצור קשר קרוב ומשמעותי עם המורה והשושלת שלו.
לשם כך נוצרו התרגולים המקדימים, הנונדרו. לעיתים, בעיקר במערב, מזלזלים בחשיבותם. המורים אומרים שהרצון לדלג עליהם הוא כמו לרצות להפליג בים מבלי לעבור את קו החוף; ושהתרגולים המקדימים עמוקים ועשירים בפני עצמם ויכולים להביא להתקדמות משמעותית ותובנות ישירות בדרך להארה.
קיימים שמונה תרגולים מקדימים המחולקים לשתי קבוצות: ארבעה “משותפים” – לשלושת המובילים (התרוואדה, המהאיאנה והווג’ריאנה), וארבעה שאינם משותפים והם ייחודיים לווג’ריאנה בלבד. ארבעת הראשונים, המשותפים:

לידת האדם הנדירה והיקרה
ארעיות ומוות
חוק הגורם והתוצאה – הקרמה
הסבל שבסמסארה.

הארבעה הייחודיים (שאינם משותפים):

בקשת מקלט + כינון תודעת ההארה +השתחוויות
טיהור על ידי מדיטצית וג’רסטווה
הגשת מנחת מנדלה
גורו יוגה

באופן מסורתי, תרגולים אלה נעשים במסגרת ריטריט של שלוש שנים, שלושה חודשים, שלושה שבועות ושלושה ימים. לפחות פעם אחת… המתרגלים משלימים 100,000 מכל אחד מארבעת האחרונים טרם קבלת הנחיות לתרגולי הווג’ריאנה. כיום, בחמלתם הרבה, מקצרים המורים את התהליך במיוחד עבור התלמידים המערביים, ומאפשרים להתחיל ולתרגל מהאמודרה, למשל, עוד לפני שמשלימים את התרגולים המכינים עד תומם.
אז מה נעשה בשבת ?
– נמדוט על ארבעת התרגולים המשותפים, אותם רובנו מכירים,.
– נתוודע יותר לעומק לארבעת התרגולים שאינם משותפים.
– נקבל מלאמה פלג’ור באופן ישיר את הLUNG- – התמסורת שבעל פה , המאפשרת להתחיל בתרגול.
– נתנסה בתרגול עצמו.
כל זאת על מנת לחוות מעט מהטעם של התרגולים המעצימים הללו, כך שמי שירצה להתאמן בהם בצורה מסודרת, יוכל לדעת מה עומד לפניו, ואף להתחיל לתרגל.
לנרשמים יישלחו חומרי עזר כהכנה, להיכרות עם הישויות השמימיות המופיעות בתרגולים, המנטרה של וג’רסטווה, והמשפטים הנאמרים תוך ההשתחוויות, הגשת מנחת המנדלה והגורו יוגה.
כמובן שקיומו של יום הלימוד והתרגול תלוי במצב הבטחוני הרגיש בארץ.
בברכה לשקט, לסיום כל המלחמות, לשיבתם של כל החטופים ולשיקום האזור כולו.
​

ריטריט זן עם זן מאסטר Sato Migaku
2025-07-29 12:00 - 15:00 | מנזר Casa Nova עין כרם, עין כרם, Israel
הזן הוא אחד מהזרמים המיסטיים מהבולטים היום בעולם. תרגול זן מתאים לחילונים ולדתיים, נשים וגברים, בודהיסטים, נוצרים, יהודים וחסרי דת. הזן סוגר את הפינה החסרה עד כאב בעולם המודרני החילוני והדתי גם יחד – המפגש עם המוחלט. ביפנית מכונה המהפך הפנימי הזה ‘קנשו’ או ‘סאטורי’. את הריטריט שייערך במנזר קאזה נובה בעין כרם יוביל מאסטר זן ופרופ’ לתיאולוגיה Sato Migaku מיפן.
בריטריט יתורגלו: מדיטציית זאזן
קינהין – הליכה במדיטציה
טיישו – לימוד של הטקסטים המכוננים בתרבות הזן
דוקוסאן – מפגש אישי יומי של מורה ומתרגל, שהוא רב חשיבות בדרך הזן.
מתרגלים מתקדמים יקבלו קואן – חידה פרדוקסאלית המצביעה אל האמת המוחלטת.
אנחנו נפגשים לריטריט הזן בזמן של שבר גדול, אובדן וסבל עצום. כמו בשלב הראשון בעשרת הציורים ‘אדם מחפש פר’ (טקסט זניסטי מכונן מהמאה ה-12), היציאה למסע החיפוש נובעת מקושי, צער ובלבול. הפר, מסמל את הטבע האמיתי שלנו והחיפוש אחריו מעלה ספקות ושאלות, אך זוהי ההתחלה המבורכת של המסע הגדול. ממש בדומה לקריאה העתיקה המקראית ‘קול קורא במדבר’ (ישעיהו מ ג). אז אם אתם שומעים קריאה לצאת למסע… צרו קשר.
פרטים והרשמה: דן ווסרמן – 0544862651

יחד במחסה הבודהה, דהרמה וסנגהה: ריטריט ארוך קבוצתי בשירות - בליווי שימי לוי ובסיוע תמי ברקא
2025-08-01 14:30 - 16:00 | עין דור, עין דור, עין דור
להיות יחד במחסה הבודהה, דהרמה וסנגהה ולשלב תירגול בחיי יומיום – בעינים טובות

זוהי הזדמנות ייחודית לשהות ארוכה בעין דור: לשלב בין תרגול יחד ולבד, לאורך זמן וכחלק מסנגהה קטנה, בליווי ותמיכה במרכז תובנה.
בריטריט זה נשלב בין תרגול פורמלי ושעות בשתיקה לבין כ-5 שעות עשייה יומית במרכז, שתתמוך בטיפוחו ובמימוש הפוטנציאל שלו לתמיכה בעשרות רבות של מתרגלות ומתרגלים מדי שבוע.

מסגרת התרגול
שלוש ישיבות משותפות ביום.
הקשבה מדי ערב לשיחות דהרמה ושיח משותף.
יום בשבוע יוקדש לתרגול בשתיקה מלאה.
כחמש שעות עשייה בפעולה ביום במשימות שונות במרכז תובנה

שתיקה תישמר מדי ערב לאחר התרגול האחרון ועד לארוחת הצהריים שלמחרת, לטובת העמקת התרגול והשקט.

ליווי דהרמי
שיחה אישית מדי שבועיים עם המורה המלווה שימי לוי, פגישה קבוצתית עם מורה ומנחה במהלך השבוע.

הריטריט יחל בישיבה במסגרת קבוצתית בריטריט ויפאסנה בהנחיית ראדהה ניקולסון, בכניסה והעמקה אל התרגול בתוך מרחב משותף ותומך ולאחריו כניסה עם הנחייה לתרגול בשילוב עשייה. הריטריט יסתיים ביום שבת, 13.9

ריטריט זן: סוף שבוע של תרגול והתאוששות עם הסנגהה של ד״ר ארז יוסקוביץ׳
2025-08-07 10:00 - 17:00 | מנזר Casa Nova עין כרם, עין כרם, Israel
סוף שבוע של תרגול זן אינטנסיבי באווירה שקטה ומעמיקה, במנזר Casa Nova שבעין כרם.
במהלך הריטריט נתרגל מדיטציית זאזן, הליכה מדיטטיבית, תרגולים של שקט נוכח וחקירה ישירה, לצד לימוד טקסטים ושיחות דהרמה. התרגול מבוסס על מסורת הזן היפנית – תרגול מדויק וישיר, המכוון לפגישה בלתי אמצעית עם החיים כפי שהם.

מפגש מקוון בסדרת מפגשי שבילים רבים – דהרמה אחת: בכל העונות צפויים שיטפונות – את מה שוטפים השיטפונות?
2025-08-15 10:00 - 12:30 | מפגש מקוון
משתתפים: הנזיר המכובד פניננדו בהיקהו, ד״ר אורה סתר, ד״ר גידי איפרגן, אביגיל פן
מנחים: אילן לוטנברג ואבי פאר
“כיצד, אדון יקר [הכוונה לבודהה] חצית את השיטפון?”
“על ידי כך שלא עמדתי במקום, חבר, ולא דחפתי. “
“הכיצד, אדון יקר, חצית את השיטפון על ידי כך שלא עמדת במקום ולא דחפת ?”
“כאשר עמדתי במקום, חבר, שקעתי. כאשר דחפתי, נסחפתי.
כך חבר, על ידי כך שלא עמדתי במקום, ולא דחפתי, חציתי את השיטפון.”
(מתוך ‘הדרשה על חציית השיטפון’. ‘דברי הבודהה’, קרן ארבל. ההוצאה לאור של אוניברסיטת תל אביב)

“השיטפונות” הם אותם מצבי תודעה שסוחפים את האדם מבהירות, שלווה, הכלה וחופש. כאשר הם נוכחים בנו, אנו חווים קושי גדול, אי-וודאות מתמשכת, או אפילו תחושת טראומה.
בדרשה למעלה, השואל מעלה בפני הבודהה שאלה מעשית – כיצד ניתן לחצות את השיטפון?
תשובתו של הבודהה אינה פשוטה להבנה: “על ידי כך שלא עמדתי במקום, חבר, ולא דחפתי.” בכך, הבודהה מזכיר לנו את שני כיווני התגובה הנפוצים, כאשר אנו חווים תקופה של “שיטפון”:

או כניעה ו”עמידה במקום” (שמביאים אותנו ל”שקיעה” מנטלית)
או אי-קבלה ומאמץ “לדחוף’ אותם מאיתנו והלאה (שמביאים אותנו ל”הסחפות” מתמשכת משיטפון לשיטפון)

במפגש זה נשמע על גישות ופרשנויות שונות להבנת מושג השיטפון, ועל הדרכים לחציית השיטפונות הפרטיים שלנו, כפי שהן באות לידי ביטוי במסורות הבודהיסטיות השונות. נלמד מהן השיטות השונות (אמצעים מיומנים) אותן לימד הבודהה, שבעזרתן ניתן ליישם בחיינו את עדותו כהנחיה מעשית בעתות משבר – לא לעמוד במקום ולא לדחוף.
